Heineken-vryery na Distell 'kom al lank aan' | Landbou
Heineken-vryery na Distell 'kom al lank aan'
Bains-whisky, wat by die distilleerdery op Wellington gemaak word, is een van Distell se groot portefeulje drankhandelsmerke. Dit is nog nie duidelik watter van dié handelsmerke geraak word deur samesprekings van 'n oorname deur Heineken nie. Foto: LUCILLE BOTHA
Só het mnr. Johan van Zyl, direkteur van verskaffingskettings by Distell, gesê ná 'n aankondiging op 18 Mei dat Heineken NV, 'n Nederlandse groep bekend om bier, sider en mout, daarin belangstel om die Suid-Afrikaanse drankgroep Distell oor te neem.
Distell het aandeelhouers ingelig dat, indien so 'n transaksie suksesvol sou wees, die aandeelprys geraak kan word. Gerugte oor so 'n oorname doen al meer as 'n jaar lank die ronde.
Mnr. Frank Ford, bestuurder van beleggersverhoudings by Distell, beklemtoon egter dit is nog nie te sê die transaksie gaan wel plaasvind nie, en ook nie wat die tydsraamwerk is indien dit voortgaan nie.